Ruslandduitsers - Wikipedia
Duitsland ~2,3 miljoen
Rusland 394 138 (2010)
Kasakstan 178 409 (2009)
Oekraïne 33 302 (2001)
Duits en Russies
Russies-Ortodokse Kerk 18,0 %
Rooms-Katolieke Kerk 7,2 %
Protestantisme 3,2 %
Baltiese Duitsers, Duitsers en Russe
Ruslandduitsers (Duits: Russlanddeutsche, Russies: Российские немцы, wetenskaplike transliterasie Rossijskie nemcy) is 'n sambreelterm vir die etnies Duitse of Duitssprekende minderheid in Rusland wat tans grotendeels in Duitsland bly. Gewoonlik word ook na bewoners van Duitse afkoms in ander voormalige Sowjetrepublieke as Ruslandduitsers verwys. Benamings soos Oekraïneduitsers en ander is nie gebruiklik nie. Tot die val van die Sowjetunie is na Ruslandduitsers soms ook as Sowjetduitsers (Sowjetdeutsche) of Sowjetunie-Duitsers (Sowjetunion-Deutsche) verwys.
Oorspronklik was daar wyd verspreide groepe van Wolgaduitsers, Wolhiniëduitsers, Krimduitsers, Kaukasiëduitsers, Swartseeduitsers, Ruslandmennoniete, Siberiëduitsers en ander in die Russiese Tsareryk. Sommige van hulle het selfs in Siberië en die Verre Ooste (langs die Amoer-rivier) hul nedersettings gestig. Dwarsoor die ryk het Duitse enklawes as outonome gemeenskappe ontstaan wat name soos Mannheim, Josephsthal of Schönfeld gedra het. Die gemeenskapslewe van Ruslandduitsers was volgens oorgeërfde tradisies georganiseer en het onder meer eie kerkgemeentes en raadsvergaderings behels wat die Duitse gemeenskappe saamgesnoer het.
Tans is daar nog sowat 800 000 Ruslandduitsers in die Russiese Federasie. Volgens die laaste beskikbare sensusgegewens uit die jaar 2002 het die aantal etniese Duitsers 597 212 beloop, waarvan 350 000 in Siberië.
↑ Sabine Ipsen-Peitzmeier en Markus Kaiser (reds.): Zuhause fremd – Russlanddeutsche zwischen Russland und Deutschland. Bielefeld: Transcript 2006, ISBN 3-89942-308-9
Ontsluit van "https://af.wikipedia.org/w/index.php?title=Ruslandduitsers&oldid=1282105"	Kategorieë: GermaneRuslandDuitslandVersteekte kategorie: Pages using ISBN magic links	Navigasie-keuseskerm
БеларускаяБеларуская (тарашкевіца)‎ČeštinaDeutschEnglishEsperantoEspañolBahasa IndonesiaItaliano한국어LietuviųNedersaksiesNederlandsРусскийShqipSeelterskSvenskaУкраїнська	Wysig skakels	Die bladsy is laas op 18 Augustus 2014 om 09:40 bygewerk.